Abapingushi
20 E ico abana ba kwa Israele bonse balifumine+ no lukuta lonse lwalilongene pamo ngo muntu umo+ kuli Yehova pa Mispa,+ ukufuma ku Dani+ ukufika ku Beere-sheba+ pamo ne calo ca Gileadi.+ 2 E ico abakalamba ba mu bantu bonse kabili aba mu mikowa yonse iya kwa Israele baiminine mu lukuta lwa bantu ba kwa Lesa wa cine,+ abaume amakana imyanda ine (400,000) abale-enda pa makasa abaishiba ukulwa no lupanga.+
3 Kabili abana ba kwa Benjamini baumfwile ukuti abana ba kwa Israele baliile ku Mispa.+
E lyo abana ba kwa Israele batile: “Soseni. Bushe icintu cabipa ifi cicitike shani?”+ 4 E lyo umwina Lebi,+ umulume wa mwanakashi baipeye, ayaswike no kutila: “Ni ku Gibea,+ iya mu Benjamini, e ko naile, ine na kanakashi+ wandi, pa kuti tusendame kulya. 5 Kabili abekashi ba mu Gibea balinjimine no kushinguluka ing’anda umo nali ubushiku. Nine balefwaya ukwipaya, lelo baulungene+ na kanakashi wandi, mpaka asuka afwa no kufwa.+ 6 E ico nabuulile kanakashi wandi no kumuputaula no kutuma ifipimfya mu fitungu fyonse ifya calo ca kwa Israele,+ pantu bacitile ica nsoni+ kabili ica bunani mu Israele.+ 7 Moneni! Imwe bonse mwe bana ba kwa Israele, landenipo kabili pandaneni amano.”+
8 Awe abantu bonse balimine ngo muntu umo,+ abati: “Takuli nangu umo pali ifwe uwalaya kwi tenti lyakwe, nangu ku ng’anda yakwe.+ 9 Nomba ici e co tulecita kuli Gibea. Natupendule,+ tusale aba kuyalwa nankwe. 10 Kabili pa baume umwanda umo (100) mu mikowa yonse iya kwa Israele tulebuulapo abaume ikumi (10), kabili pa baume ikana limo (1,000) tulebuulapo abaume umwanda umo na pa baume amakana ikumi (10,000) tulebuulapo abaume ikana limo, aba kufwaila abantu ifya kulya, pa kuti bayelwa na Gibea wa kwa Benjamini, pa mulandu wa ca museebanya+ conse ico bacitile mu Israele.” 11 E ico abaume bonse aba mu Israele balilongene ku kulwa no musumba ngo muntu umo, abaikatana.
12 Awe imikowa ya mu Israele yatumine abantu ku baume ba mu mukowa wa kwa Benjamini,+ abati: “Bushe ici cintu cabipa ifi cacitika shani mu kati kenu?+ 13 Nomba, tupeeni abo baume,+ ifinangwa,+ abali mu Gibea,+ ukuti tubepaye,+ kabili natufumye ifyabipa mu Israele.”+ Awe abana ba kwa Benjamini tabafwaile ukuumfwa ku fyo bamunyinabo, abana ba kwa Israele balelanda.+
14 Kabili abana ba kwa Benjamini balilongene ku nse ya misumba ku Gibea pa kuti bayelwa na bana ba kwa Israele. 15 E ico abana ba kwa Benjamini balilongene bulya bushiku ukufuma mu misumba yabo, abaume amakana amakumi yabili na makana mutanda (26,000) abaishibe ukulwa no lupanga,+ ukufumyako abekashi ba mu Gibea, umo bafumishe abaume imyanda cinelubali (700). 16 Pa bantu bonse aba, pali abaume abacenjela imyanda cinelubali (700) abalebomfya amaboko yabo aya ku kuso.+ Onse pali aba alesukusa ilibwe+ ku kantu akali ngo mushishi ubunono no kupusa iyo.
17 Kabili abaume ba kwa Israele balilongene ukufumyako Benjamini, abaume amakana imyanda ine (400,000) abaishibe ukulwa no lupanga.+ Bonse bali baume ba bulwi. 18 Awe baliimine no kuya ku Betele no kwipusha kuli Lesa.+ E lyo abana ba kwa Israele batile: “Nani pali ifwe uwalaba pa ntanshi mu kulwa na bana ba kwa Benjamini?”+ E lyo Yehova atile: “Yuda e walaba pa ntanshi.”+
19 E lyo abana ba kwa Israele baimine ulucelo no kupanga inkambi pa Gibea.
20 Abaume ba kwa Israele nomba baile ku kulwa na Benjamini; kabili abaume ba kwa Israele baipekenye ukulwa na bo pa Gibea. 21 E ico abana ba kwa Benjamini bafumine mu Gibea+ no kwipaya abaume ba mu Israele amakana amakumi yabili na makana yabili (22,000) bulya bushiku.+ 22 Lelo, abaume ba mu Israele, balishipile no kuya na kabili ku kuipekanishisha ukulwa pa ncende baiteyanishishepo pa bushiku bwa kubalilapo. 23 Kabili abana ba kwa Israele baliile no kulilila+ kuli Yehova ukufika icungulo no kwipusha kuli Yehova, abati: “Bushe ndeya na kabili mu kulwa na bana ba kwa Benjamini munyinane?”+ E lyo Yehova atile: “Kabiye.”
24 Awe abana ba kwa Israele baile ku bana ba kwa Benjamini pa bushiku bwa bubili.+ 25 Benjamini na o afumine ku Gibea pa kuti alwe na bo pa bushiku bwalenga shibili kabili aipeye abaume ba kwa Israele na bambi amakana ikumi na makana cinekonsekonse (18,000),+ bonse abaishibe ukulwa no lupanga.+ 26 Awe abana ba kwa Israele bonse,+ abantu bonse, baile ku Betele no kulila+ no kwikala pa ntanshi ya kwa Yehova no kuleka ukulya+ pa bushiku bulya ukufika icungulo no kutuula imituulo ya koca+ ne mituulo ya mutende+ pa ntanshi ya kwa Yehova. 27 Kabili abana ba kwa Israele baipwishe kuli Yehova,+ pantu kulya e kwali icipao ca cipangano+ ica kwa Lesa wa cine muli shilya nshiku. 28 Nomba Finehasi+ mwana Eleasari, mwana Aarone, aiminine ku ntanshi ya ciko muli shilya nshiku,+ no kutila: “Bushe ndeya na kabili ku kulwa na bana ba kwa Benjamini munyinane nelyo ndeke?”+ E lyo Yehova atile: “Kabiye, pantu mailo nkamupeela mu minwe yobe.”+ 29 E lyo Israele abikile aba kubelamina+ abena Gibea konse konse.
30 Kabili abana ba kwa Israele baile ku kulwa na bana ba kwa Benjamini pa bushiku bwalenga shitatu, no kuiteyanishisha ukulwa na Gibea nge fyo bacitile pa nshita imbi.+ 31 Ilyo abana ba kwa Benjamini baile ku kulwa na ba bantu, bakulilwe ukufuma ku musumba.+ Kabili, nge fyo cali pa nshita imbi, baipeyepo abaume aba mu Israele+ nalimo amakumi yatatu (30) no kubacenaula mu misebo, umo uwaya ku Betele+ na umbi ku Gibea,+ mu mpanga. 32 E ico abana ba kwa Benjamini batile: “Tulebacimfya nga filya twabacimfishe pa kubala.”+ Abana ba kwa Israele, batile: “Natufulumuke,+ kabili tulebakula ukufuma ku musumba ukuya mu misebo.” 33 Kabili abaume bonse aba kwa Israele baimine ukufuma mu fifulo bali no kuiteyanya ukulwa pa Baali-tamari, ninshi aba mu Israele ababeleme+ balefuma umo bali mupepi na Gibea.+ 34 E ico abaume bacenjela ukufuma mu Israele onse abali amakana ikumi (10,000) baishile ku ntanshi ya musumba wa Gibea, kabili ubulwi bwalikosele; na bena Benjamini tabaishibe ukuti ubucushi+ bwalaswa bubaponene.
35 Kabili Yehova acimfishe Benjamini+ pa cinso ya bena Israele, ica kuti abana ba kwa Israele pali bulya bushiku baipeye abaume abena Benjamini amakana amakumi yabili na yasano no mwanda umo (25,100), bonse abaishibe ukulwa no lupanga.+
36 Lelo, abana ba kwa Benjamini baleti balecimfya abaume ba kwa Israele ilyo bafulumwike+ kuli Benjamini pantu abaume ba kwa Israele bacetekele ababeleme abo babikile pa Gibea. 37 Ababeleme bena, babombele bwangu bwangu no kuya ku Gibea.+ Kabili ababeleme+ balisalangene no kwipaya aba mu musumba bonse ku lupanga.+
38 Nomba abaume ba mu Israele bapangene na babeleme ukuti bacite icishibilo ca kufutumune cushi mu musumba.+
39 Ilyo abana ba kwa Israele babwelele mu bulwi, Benjamini atendeke ukukoma no kucena abaume nalimo amakumi yatatu (30) pa baume ba kwa Israele,+ pantu batile: “Cine cine tulebacimfya filya cali na mu bulwi bwa kubalilapo.”+ 40 Kabili icishibilo+ catendeke ukwima mu musumba ica ntumba ya cushi.+ E ico ilyo Benjamini aloleshe ku numa, moneni! icushi mu musumba onse caleya mu muulu.+ 41 Awe abaume ba mu Israele balipilibwike,+ kabili abaume ba kwa Benjamini balifulungene,+ pantu balimwene ukuti ubucushi bwabaponena.+ 42 E ico bayalwike ku ntanshi ya baume ba kwa Israele ukulola ku matololo, kabili abashilika balebakonka mupepi, ninshi abaume abafumine mu misumba balebepaya mu kati kabo. 43 Bashingulwike Benjamini.+ Balimukonkele ukwabula no kutuusha.+ Balimunyantawile apalungatene na Gibea+ lwa ku kabanga. 44 Awe abaume ba kwa Benjamini amakana ikumi na cinekonsekonse (18,000) balifwile, bonse aba bali baume ba maka.+
45 E ico balyalwike no kuya balefulumukila ku matololo ku cilibwe ca Rimone.+ Kabili baipeye abaume na bambi amakana yasano (5,000) abashelepo mu misebo,+ kabili balebakonka mupepi ukufika na ku Gidomu no kwipailapo abaume na bambi amakana yabili (2,000). 46 Kabili abena Benjamini bonse abafwile bulya bwine bushiku bali abaume amakana amakumi yabili na yasano (25,000) abaishibe ukulwa no lupanga,+ bonse aba bali baume ba maka. 47 Lelo abaume imyanda mutanda (600) balyalwike no kufulumukila ku matololo ku cilibwe ca Rimone, kabili baikele ku cilibwe ca Rimone+ imyeshi ine.
48 Kabili abaume abena Israele babwelele ku kulwa na bana ba kwa Benjamini no kukoma ku lupanga aba mu musumba, ukutendekela pa bantu ukufika ku fitekwa na fyonse ifyasangilwe.+ Kabili, imisumba yonse iyasangilwe bayocele ku mulilo.+
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn